LV Eiropas Savienības Oficiālais Vēstnesis L 34/9

KOMISIJAS ĪSTENOŠANAS REGULA (ES) 2017/218

(2017. gada 6. februāris)

par Savienības zvejas flotes reģistru

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Parlamenta un Padomes 2013. gada 11. decembra Regulu (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (1), un jo īpaši tās 24. panta 4. punktu,

tā kā:

(1) Savienības zvejas flotes reģistrs ir kopējās zivsaimniecības politikas noteikumu īstenošanai nepieciešams instruments. Šajā reģistrā būtu jāiekļauj visi Savienības zvejas kuģi.

(2) Pašreizējie noteikumi, kas reglamentē valsts zvejas flotes reģistrus un Savienības zvejas flotes reģistru, ir paredzēti Komisijas Regulā (EK) Nr. 26/2004 (2).

(3) Dalībvalstīm saskaņā ar Regulas (ES) Nr. 1380/2013 24. panta 1. punktu būtu jāreģistrē informācija par sava karoga Savienības zvejas kuģu īpašumtiesībām, kuģa un zvejas rīku parametriem un darbību un jāiesniedz minētā informācija Komisijai. Komisijai būtu jāuztur Savienības zvejas flotes reģistrs, kurā ir informācija, kas saņemta no dalībvalstīm.

(4) Dalībvalstis ir atbildīgas par savā valsts zvejas flotes reģistrā atrodamās informācijas pareizību. Tālab dalībvalstīm būtu pastāvīgi jāuzrauga šīs informācijas kvalitāte un jānodrošina, ka tā tiek regulāri atjaunināta un ka Komisija jebkurā laikā var to pārbaudīt, izmantojot konkrētas informācijas pieprasījumus.

(5) Uz valsts zvejas flotes reģistrā iekļauto personas datu apstrādi, ko veic dalībvalstu kompetentās iestādes, attiecas Savienības tiesību normas par fizisku personu aizsardzību attiecībā uz personas datu apstrādi un šādu datu brīvu apriti, jo īpaši Eiropas Parlamenta un Padomes Direktīva 95/46/EK (3) un attiecīgie valsts īstenošanas akti. Dalībvalsts kārtotajā reģistrā ierakstītie parametri un ārējais marķējums būtu norādāms saskaņā ar Padomes Regulu (EEK) Nr. 2930/86 (4) un Komisijas Īstenošanas regulu (ES) Nr. 404/2011 (5).

(6) Lai uzraudzītu kuģu starpdalībvalstu darbības un nodrošinātu nepārprotamu saikni starp informāciju, kas ietverta Savienības zvejas flotes reģistrā, un datiem no citām informācijas sistēmām, kas attiecas uz zvejas darbībām, būtu jāpiešķir katram Savienības zvejas kuģim unikāls identifikācijas numurs, kuru nekādā gadījumā nedrīkst tālāk piešķirt citam kuģim vai izmainīt.

(7) Lai nodrošinātu šīs regulas efektīvu piemērošanu, ir lietderīgi ieviest jaunus instrumentus un procedūras, lai tādējādi turpinātu vienkāršot datu pārvaldību starp dalībvalstīm un Eiropas Komisiju un garantētu biežāku piekļuvi atjauninātiem datiem.

(8) Zvejas flotu kapacitātes un darbību pārvaldības labad Savienības zvejas flotes reģistru vajadzētu darīt pilnībā pieejamu dalībvalstīm un daļēji pieejamu sabiedrībai. Šādai daļējai pieejamībai nebūtu jāietver personas dati, lai tādā veidā tos aizsargātu, bet būtu jāietver zvejas kuģu identifikatori, šādi stiprinot informācijas pārredzamību un pieejamību sabiedrībai.

(9) Uz personas datu apstrādi, ko saskaņā ar šo regulu veic Savienības iestādes un struktūras, un uz dalībvalstu piekļuvi Savienības zvejas flotes reģistra informācijai attiecas Savienības tiesību akti par fizisku personu aizsardzību attiecībā uz personas datu apstrādi un šādu datu brīvu apriti, jo īpaši Eiropas Parlamenta un Padomes Regula (EK) Nr. 45/2001 (6) un jo īpaši attiecībā uz prasībām par apstrādes konfidencialitāti un drošību, personas datu pārsūtīšanu no dalībvalstu nacionālās sistēmas Komisijai, apstrādes likumību un datu subjektu tiesībām uz informāciju par saviem personas datiem, uz piekļuvi šādiem datiem un to labošanu.

(10) Visu veidu elektroniskā datu apmaiņā būtu jāizmanto Komisijas izstrādātais jaunais datu apmaiņas instruments.

(11) Regulas (ES) Nr. 1380/2013 24. panta 2. punktā paredzēts, ka dalībvalstis nosūta Komisijai informāciju par sava karoga Savienības zvejas kuģu īpašumtiesībām, kuģa un zvejas rīku parametriem, un tāpēc arī šie dati būtu jāiekļauj šajā regulā.

(12) Būtu jāatceļ Regula (EK) Nr. 26/2004.

(13) Būtu jādod dalībvalstīm laiks, kas ir pietiekams valsts reģistru pielāgošanai šajā regulā noteiktajām jaunajām prasībām par datiem.

(14) Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,

IR PIEŅĒMUSI ŠO REGULU.

1. pants

Priekšmets

Ar šo regulu:

a) nosaka Komisijas pienākumus attiecībā uz Savienības zvejas flotes reģistra izveidošanu un uzturēšanu;

b) nosaka dalībvalstu pienākumus attiecībā uz datu vākšanu un validēšanu savā valsts zvejas flotes reģistrā un šo datu pārraidīšanu Komisijai;

c) nosaka informācijas minimumu, kuram attiecībā uz kuģu parametriem un darbību jābūt iekļautam valsts zvejas flotes reģistrā.

2. pants

Definīcijas

Šajā regulā piemēro šādas definīcijas:

a) “zvejas kuģis” ir kuģis, kas atbilst definīcijai Regulas (ES) Nr. 1380/2013 4. panta 1. punkta 4) apakšpunktā;

b) “Savienības zvejas kuģis” ir zvejas kuģis, kas atbilst definīcijai Regulas (ES) Nr. 1380/2013 4. panta 1. punkta 5) apakšpunktā;

c) “Savienības zvejas flote” ir visi dalībvalsts karoga Savienības zvejas kuģi, kas reģistrēti Savienībā;

d) “akvakultūras kuģis” ir kuģis, kas aprīkots vienīgi akvakultūras produktu vākšanas, transportēšanas, manipulēšanas un/vai izkraušanas vajadzībām;

e) “[datu izmaiņu] notikums” ir kuģa iekļaušana flotē vai izslēgšana no tās, vai izmaiņas kādā no I pielikumā uzskaitītajiem kuģa parametriem;

f) “pārraidīšana” ir viena vai vairāku notikumu digitāla pārsūtīšana starp dalībvalstīm un Komisiju;

g) “transporta slānis” ir elektroniskais zivsaimniecības datu apmaiņas tīkls, kuru Komisija ir darījusi pieejamu visām dalībvalstīm un tās izraudzītajai struktūrai, lai tās apmainītos ar datiem standartizētā veidā;

h) “skaitīšanas diena” ir diena, kurā saskaņā ar II pielikumu dalībvalsts Komisijai ir paziņojusi pirmo notikumu;

i) “[notikumu] momentuzņēmums” ir tādu notikumu saraksts, kuri noteiktā laika posmā reģistrēti par dalībvalsts zvejas flotes reģistra kuģiem;

j) “juridiskais īpašnieks” ir fiziska vai juridiska persona, kas kuģa reģistrācijas dokumentos norādīta kā tāda, kurai ir juridiskās īpašumtiesības uz konkrēto kuģi;

k) “operators” ir fiziska vai juridiska persona, kas atbilst definīcijai Padomes Regulas (EK) Nr. 1224/2009 (7) 4. panta 19) punktā;

l) “kopējā flotes reģistra (CFR) numurs” ir kuģa unikālais identifikācijas numurs, kas Savienības zvejas flotē tam piešķirts neatkarīgi no valsts zvejas flotes numura;

m) “personas dati” ir tāda informācija par identificētu vai identificējamu fizisku personu, kas atbilst definīcijai Regulas (EK) Nr. 45/2001 2. panta a) punktā;

n) “valsts zvejas flotes reģistrs” ir reģistrs, ko dalībvalsts kārto par visiem sava karoga zvejas kuģiem;

o) “Savienības zvejas flotes reģistrs” ir reģistrs, kuru kārto Komisija un kurā ir informācija par visiem Savienības zvejas kuģiem.

3. pants

Darbības joma

Šī regula attiecas uz visiem Savienības zvejas kuģiem, izņemot akvakultūras kuģus un zilo tunzivju krātiņveida lamatas.

4. pants

Savienības zvejas flotes reģistra izmantošana

Savienības zvejas flotes reģistra datus izmanto, lai piemērotu kopējās zivsaimniecības politikas noteikumus.

5. pants

Valsts zvejas flotes reģistra datu vākšana

Katra dalībvalsts vāc, validē un tūlīt ieraksta valsts zvejas flotes reģistrā I pielikumā minētos datus.

6. pants

Datu iesniegšana

1. Notikumus ar valsts zvejas flotes reģistrā iekļautiem zvejas kuģiem dalībvalstis Komisijai iesniedz ne vēlāk kā tās darbdienas beigās, kurā notikums ir ticis pilnībā reģistrēts.

2. Ja attiecīgais notikums ir iepriekš paziņotu datu labojums, Komisijai pārraida visus ar šo kuģi saistītos notikumus kopš skaitīšanas dienas vai kopš dienas, kad kuģi pirmoreiz iekļāva valsts zvejas flotes reģistrā.

3. Notikuma datus Komisijai iesniedz saskaņā ar 9. pantu.

4. Komisija pārliecinās par iesniegtā materiāla pareizību un, ja tas atbilst 9. panta prasībām, notikumu reģistrē Savienības zvejas flotes reģistrā. Ja tas tā nav, iesniegto materiālu noraida. Šādā gadījumā Komisija paziņo savus novērojumus dalībvalstij, kura ne vēlāk kā triju valsts darbdienu laikā pēc Komisijas paziņojuma dienas veic vajadzīgās izmaiņas valsts zvejas flotes reģistrā.

7. pants

Momentuzņēmumi

1. Komisija jebkurā laikā no jebkuras dalībvalsts var pieprasīt [notikumu] momentuzņēmumu.

2. Momentuzņēmuma veidošana ir pilnībā automatizēta.

3. Datus Komisijai iesniedz saskaņā ar 9. pantu.

4. Komisija pārliecinās par saņemtā momentuzņēmuma pareizību un, ja tas atbilst 9. panta prasībām, nomaina Savienības zvejas flotes reģistrā ierakstītos attiecīgos kuģa datus. Ja tas tā nav, momentuzņēmumu noraida. Šādā gadījumā Komisija paziņo savus novērojumus dalībvalstij, kura ne vēlāk kā piecu valsts darbdienu laikā pēc Komisijas paziņojuma dienas veic vajadzīgās izmaiņas valsts zvejas flotes reģistrā.

8. pants

Kopējā flotes reģistra numurs

1. Kad zvejas kuģis pirmo reizi tiek iekļauts Savienības zvejas flotē, dalībvalstis tam piešķir kopējā flotes reģistra (CFR) numuru.

2. CFR numurs paliek nemainīgs visu to laiku, kamēr zvejas kuģis pieder pie Savienības zvejas flotes, un nemainās arī tad, ja kuģi nodod citai dalībvalstij.

3. CFR numuru nedrīkst tālāk piešķirt citam kuģim. Ja zvejas kuģi eksportē no Savienības un pēc tam reimportē kādā dalībvalstī, zvejas kuģim no jauna piešķir to pašu CFR numuru.

4. Visās zvejas kuģa datu pārraidēs, kas notiek starp dalībvalstīm un Komisiju, iekļauj kuģa CFR numuru.

9. pants

Komisijas un dalībvalstu veiktas datu apmaiņas standarti

1. Datus starp Komisiju un dalībvalstīm pārraida, pamatojoties uz Apvienoto Nāciju Organizācijas Tirdzniecības atvieglošanas un elektronisko darījumu centra (ANO/CEFACT) standartiem, kas pieejami pamatdatu reģistra lapā Eiropas Komisijas uzturētajā zivsaimniecības tīmekļa vietnē.

2. Visas pārraides veic nekavējoties un pilnībā automatizēti, izmantojot transporta slāni.

3. Lai nodrošinātu apmaiņu ar ziņojumiem, dalībvalstis izmanto īstenošanas dokumentu – FLUX Vessel Implementation Document –, kas pieejams Eiropas Komisijas uzturētajā zivsaimniecības tīmekļa vietnē.

4. Par minēto standartu un īstenošanas dokumenta grozījumiem lemj Komisija kopā ar dalībvalstīm.

10. pants

Piekļuve kuģu datiem

1. Dalībvalstīm ir piekļuve Savienības zvejas flotes reģistra informācijai. Šādu piekļuvi var piešķirt, izmantojot lietotāja saskarni Komisijas vai tiešsaistes pakalpojuma lietotnē.

2. Sabiedrībai ir piekļuve tikai tādai Savienības zvejas flotes reģistra informācijai, kura neietver personas datus.

11. pants

Personas dati

To datu apstrāde, pārvaldība un izmantošana, kas savākti saskaņā ar šo regulu un satur personas datus, notiek saskaņā ar Direktīvu 95/46/EK un Regulu (EK) Nr. 45/2001.

12. pants

Atcelšana

Regulu (EK) Nr. 26/2004 atceļ.

13. pants

Stāšanās spēkā

Šī regula stājas spēkā 2018. gada 1. februārī.

Šī regula uzliek saistības kopumā un ir tieši piemērojama visās dalībvalstīs. Briselē, 2017. gada 6. februārī Komisijas vārdā – priekšsēdētājs Jean-Claude JUNCKER

(1) OV L 354, 28.12.2013., 22. lpp.

(2) Komisijas 2003. gada 30. decembra Regula (EK) Nr. 26/2004 par Kopienas zvejas flotes reģistru (OV L 5, 9.1.2004., 25. lpp.).

(3) Eiropas Parlamenta un Padomes 1995. gada 24. oktobra Direktīva 95/46/EK par personu aizsardzību attiecībā uz personas datu apstrādi un šādu datu brīvu apriti (OV L 281, 23.11.1995., 31. lpp.).

(4) Padomes 1986. gada 22. septembra Regula (EEK) Nr. 2930/86, kas nosaka zvejas kuģu īpašības (OV L 274, 25.9.1986., 1. lpp.).

(5) Komisijas 2011. gada 8. aprīļa Īstenošanas regula (ES) Nr. 404/2011, ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (OV L 112, 30.4.2011., 1. lpp.).

(6) Eiropas Parlamenta un Padomes 2000. gada 18. decembra Regula (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (OV L 8, 12.1.2001., 1. lpp.).

(7) Padomes 2009. gada 20. novembra Regula (EK) Nr. 1224/2009, ar ko izveido Savienības kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (OV L 343, 22.12.2009., 1. lpp.).

I PIELIKUMS Datu definīcija un reģistrācijas apraksts Datu nosaukums Definīcija un piezīmes Obligāts (C)/Obligāts, ja (CIF)/Fakultatīvs (O) (7) Reģistrācijas valsts Dalībvalsts, kurā kuģis ir reģistrēts zvejai saskaņā ar Regulu (ES) Nr. 1380/2013 Vienmēr tās dalībvalstis, kuras ziņo, – kods (6) C CFR Unikāls zvejas kuģa identifikācijas numurs Eiropas Savienībā Dalībvalsts ISO-3 kods, pēc kura norāda identifikācijas sēriju (deviņas rakstzīmes). Ja sērijā ir mazāk nekā deviņas rakstzīmes, kreisajā pusē jāpievieno papildu nulles C UVI Unikāls kuģa identifikators (SJO numurs) saskaņā ar Regulu (ES) Nr. 404/2011 CIF Notikums Kods (6), kas identificē paziņotā notikuma veidu C Notikuma datums (1) Notikuma datums C Reģistrācijas numurs Dalībvalsts piešķirtais reģistrācijas numurs O Ārējais marķējums Saskaņā ar Regulu (ES) Nr. 404/2011 CIF Kuģa vārds Valsts reģistrā reģistrētā zvejas kuģa vārds C Reģistrācijas vieta Kods (6), kas identificē vietu (galvenokārt ostu), kurā kuģis ir reģistrēts CIF IRCS Starptautiskais radio izsaukuma signāls CIF IRCS rādītājs Uz kuģa ir starptautisks radioraidītājs – kods (6) C Licences rādītājs Kuģim ir zvejas licence atbilstoši Regulas (EK) Nr. 1224/2009 6. pantam un Regulas (ES) Nr. 404/2011 3. pantam – kods (6) CIF VMS rādītājs Kuģu satelītnovērošanas sistēma – kods (6) Kuģim ir satelītnovērošanas sistēma saskaņā ar Regulas (EK) Nr. 1224/2009 9. pantu un Regulas (ES) Nr. 404/2011 18.–28. pantu CIF ERS rādītājs Kuģim ir elektroniskās ziņošanas (zvejas žurnāla) sistēma saskaņā ar Regulas (EK) Nr. 1224/2009 15. pantu un Regulas (ES) Nr. 404/2011 29. pantu un turpmākajiem pantiem – kods (6) CIF AIS rādītājs Kuģim ir automātiskās identifikācijas sistēma saskaņā ar Regulas (EK) Nr. 1224/2009 10. pantu – kods (6) CIF MMSI Jūras mobilā dienesta identifikators O Kuģa tips Saskaņā ar Starptautisko Zvejas kuģu statistisko standartklasifikāciju (ISSCFV) – kods (6) CIF Galvenais zvejas rīks (2) Saskaņā ar Starptautisko Zvejas rīku statistisko standartklasifikāciju (ISSCFCG) – kods (6) C Zvejas papildrīki (3) Saskaņā ar Starptautisko Zvejas rīku statistisko standartklasifikāciju (ISSCFCG) – kods (6) C LOA Lielākais garums [kopējais garums] (metros), ko nosaka saskaņā ar Regulu (EEK) Nr. 2930/86 CIF LBP Garums starp perpendikuliem (metros), ko nosaka saskaņā ar Regulu (EEK) Nr. 2930/86 CIF Tilpība GT Bruto tilpība [kopējā tonnāža], ko nosaka saskaņā ar Regulu (EEK) Nr. 2930/86 CIF Cita veida tilpība Tonnās saskaņā ar Oslo konvenciju vai saskaņā ar definīciju, ko noteikusi dalībvalsts CIF GTs Ar GT izteikts tilpības palielinājums, kas atļauts drošības apsvērumu dēļ (vēsturiskie dati) CIF Galvenā dzinēja jauda kW, saskaņā ar Regulu (EEK) Nr. 2930/86 C Palīgdzinēja jauda Izteikta kW. Ietver visu uzstādīto dzinēja jaudu, kas neietilpst pozīcijā “Galvenā dzinēja jauda” C Korpusa materiāls Korpusa materiāls – kods (6) C Izmantošanas sākuma diena Saskaņā ar Regulu (EEK) Nr. 2930/86 C Segments Kods (6) C Importētāja/eksportētāja valsts Kods (6) CIF Eksporta veids Kods (6) CIF Valsts atbalsts Kods (6) CIF Būves datums Būves uzsākšanas datums CIF Kontaktpersona/juridiskais īpašnieks (4) Vārds, uzvārds, nosaukums Fiziska persona: uzvārds, vārds Juridiska persona: nosaukums CIF Juridiskas personas indikators “Y” juridiskai personai, “N” fiziskai personai – kods (6) O Iela (5) Ielas nosaukums un numurs CIF Pasta kastīte (5) Pasta kastīte O Pilsēta (5) Pilsētas nosaukums O Pasta indekss (5) Pasta indekss O Valsts (5) Valsts – kods (6) O Tālruņa numurs Starptautiskais tālruņa numurs O Faksa numurs Starptautiskais faksa numurs O E-pasta adrese E-pasta adrese O Valstspiederība Kontaktpersonas valstspiederība – kods (6) O Uzņēmuma SJO identifikators Uzņēmuma un reģistrētā juridiskā īpašnieka unikālais SJO identifikācijas numurs O Kontaktpersona/operators (4) Vārds, uzvārds, nosaukums Fiziska persona: uzvārds, vārds Juridiska persona: nosaukums CIF Juridiskas personas indikators “Y” juridiskai personai, “N” fiziskai personai – kods (6) O Iela (5) Ielas nosaukums un numurs CIF Pasta kastīte (5) Pasta kastīte O Pilsēta (5) Pilsētas nosaukums O Pasta indekss (5) Pasta indekss O Valsts (5) Valsts – kods (6) O Tālruņa numurs Starptautiskais tālruņa numurs O Faksa numurs Starptautiskais faksa numurs O E-pasta adrese E-pasta adrese O Valstspiederība Kontaktpersonas valstspiederība – kods (6) O Uzņēmuma SJO identifikators Uzņēmuma un reģistrētā juridiskā īpašnieka unikālais SJO identifikācijas numurs O (1) Flotes skaitīšanas gadījumā tā ir skaitīšanas diena dalībvalstī (II pielikums). Attiecībā uz pārējiem notikumu veidiem jāpaziņo tā oficiālā dokumenta datums, ar kuru reģistrē notikumu. (2) Zvejas rīks, ko uzskata par visbiežāk izmanto zvejas rīku uz kuģa gadu ilgā zvejas periodā vai zvejas kampaņā. (3) Var deklarēt ne vairāk kā piecus rīkus. (4) Var deklarēt ne vairāk kā piecas kontaktpersonas. (5) Adresei, kuru veido ielas nosaukums, pasta kastīte, pilsēta, pasta indekss un valsts, ir jābūt norādītai pietiekami skaidri, lai varētu sazināties ar flotes kontaktpersonu. (6) Kodi (vai attiecīgas norādes) ir ietvertas pamatdatu reģistrā (MDR) Eiropas Komisijas uzturētajā zivsaimniecības tīmekļa vietnē: http://ec.europa.eu/fisheries/cfp/control/codes/index_en.htm (7) Sīki izstrādāti noteikumi ir pieejami īstenošanas dokumentā Vessel Implementation Document, kas atrodams pamatdatu reģistrā (MDR) Eiropas Komisijas uzturētajā zivsaimniecības tīmekļa vietnē: http://ec.europa.eu/fisheries/cfp/control/codes/index_en.htm